Diari Oficial de la Generalitat Valenciana


Sumari del DOGV 9615, del 12-06-2023 (2023/6206)

RESOLUCIÓ de 9 de maig de 2023, del Servei Territorial d'Indústria, Energia i Mines d'Alacant per la qual es deixa sense efecte per renúncia la Resolució del Servei Territorial d'Indústria i Energia d'Alacant, per la qual s'atorga l'autorització administrativa prèvia per a la transmissió de titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel, situades en el terme municipal de Biar, actualment titularitat de Repsol Butano, SA. Expedient número CBREDE/2016/4/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6206


Data del document
:   09-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 9 de maig de 2023, del Servei Territorial d'Indústria, Energia i Mines d'Alacant per la qual es deixa sense efecte per renúncia la Resolució del Servei Territorial d'Indústria i Energia d'Alacant, per la qual s'atorga l'autorització administrativa prèvia per a la transmissió de titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel, situades en el terme municipal de Biar, actualment titularitat de Repsol Butano, SA. Expedient número CBREDE/2016/4/03. [2023/6206]  
  
  
Antecedents de fet  
Primer. La mercantil Gas Natural Cegas, SA, a través de representant degudament acreditat, va presentar davant el Servei Territorial d'Indústria i Energia d'Alacant, amb data 20 de juliol de 2016, sol·licitud d'autorització per a la transmissió de la titularitat de les instal·lacions d'emmagatzematge i distribució de GLP a granel situades en el terme municipal de Biar, província d'Alacant, que figuren a nom de Repsol Butano, SA, autoritzades per Resolució de 4 de febrer de 1997, de la Conselleria d'Indústria i Comerç, sobre concessió administrativa a Repsol Butano, SA, per a la prestació del servei públic de subministrament i distribució per canalització de combustibles gasosos de la 2a i 3a família en la localitat de Biar (Alacant) per a usos domèstics, comercials i xicotetes indústries.  
Consta acord per al traspàs d'actius de GLP de data de 22 de juliol de 2016 subscrit entre Gas Natural Cegas, SA, i Repsol Butano, SA, expressant la voluntat d'aquest de transmetre les instal·lacions interessades.  
Aquesta sol·licitud ha sigut tramitada amb l'expedient de referència CBREDE/2016/4/03, incoat pel Servei Territorial d'Indústria, Energia i Mines d'Alacant a aquest efecte.  
Segon. En data 18 de juliol de 2019, el Servei Territorial d'Indústria, Energia i Mines va dictar resolució administrativa on s'atorga a l'empara del que es disposa en l'article 46 bis de la Llei 34/1998, d'octubre, del sector d'hidrocarburs, autorització administrativa prèvia per a la transmissió de la titularitat, a favor de Nedgia Cegas, SA (anteriorment denominada Gas Natural Cegas, SA), de les instal·lacions d'emmagatzematge i distribució de GLP a granel, situades en el terme municipal de Biar, província d'Alacant, actualment titularitat de Repsol Butano, SA.  
  
Tercer. En data 26 d'agost de 2019, Nedgia Cegas, SA, interposa recurs d'alçada contra l'esmentada resolució, en el qual, en síntesi, al·lega el següent: manifesten la seua disconformitat que l'obtenció de l'autorització de transmissió de la titularitat a favor de l'esmentada mercantil estiga condicionada al compliment del que es disposa en el resolc primer, punt 2, assenyalant que aquest requisit no formava part de la sol·licitud d'autorització administrativa prèvia per a la transmissió d'actius sol·licitada a aquesta Administració; i sol·licita, per tant, que es dicte nova resolució per la qual quede anul·lat i sense efecte el punt 2 del resolc primer de la indicada resolució.  
Quart. En data 25 d'octubre de 2019, la Direcció General d'Indústria, Energia i Mines resol aquest recurs d'alçada per tindre per desistit a Nedgia Cegas, SA, del recurs d'alçada presentat en data 26 d'agost de 2019 contra la Resolució de 18 de juliol de 2019, del cap del Servei Territorial d'Indústria i Energia d'Alacant; declarar l'arxiu per no haver complit en termini el requeriment d'esmena de la sol·licitud d'interposició del recurs d'alçada, i confirmar la resolució recorreguda en tots els seus extrems.  
Cinqué. En data 9 de desembre de 2021, amb número de registre GVRTE/2021/3098605, Nedgia Cegas, SA, exposa que donat el temps transcorregut sense que hui dia s'haja produït la transmissió efectiva de les instal·lacions d'emmagatzematge i distribució de GLP a granel situades en el terme municipal de Biar (Alacant) per part de Repsol Butano, SA, a favor de Nedgia Cegas, SA, aquesta part no formula cap oposició perquè es declare conclús l'expedient CBREDE/2016/4/03, i, en conseqüència sol·licita que aquestes instal·lacions continuen constant com a propietat de Repsol Butano, SA.  
L'expedient disposa de la resolució d'autorització administrativa i d'acord amb Llei 39/2015, d'1 d'octubre, del procediment administratiu comú de les administracions públiques, el que és procedent és la renúncia.  
  
Fonaments de dret  
La instrucció i resolució d'aquest procediment administratiu correspon a la Generalitat, en estar les seus instal·lacions radicades íntegrament en territori de la Comunitat Valenciana, i no estar enquadrades en les previstes que són competència de l''Administració General de l'Estat d'acord amb l'article 3.2. de la Llei 34/1998, de 7 d'octubre, del sector d'hidrocarburs.  
D'acord amb l'article 2.2.b de l'Ordre de 9 de febrer de 2001, de la Conselleria d'Indústria i Comerç; amb el que es disposa en l'article 46 bis, punts 1 i 5, de la Llei 34/1998, de 7 d'octubre, del sector d'hidrocarburs, i concordat en l'article 13 de l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria, Energia i Mines d'Alacant la resolució d'aquest procediment.  
  
L'article 46 bis, punt 1, de la Llei 34/1998, de 7 d'octubre, del sector d'hidrocarburs, estableix l'exigència d'autorització administrativa prèvia per a la transmissió de les instal·lacions de GLP a granel.  
Segons l'article 94.1 de la Llei 39/2015, d'1 d'octubre, del procediment administratiu comú de les administracions públiques, «Tot interessat podrà desistir de la seua sol·licitud o, quan això no estiga prohibit per l'ordenament Jurídic, renunciar als seus drets».  
Segons l'article 94.4 de l'esmentada Llei 39/2015, «L'Administració acceptarà de pla el desistiment o la renúncia, i declararà conclús el procediment llevat que, havent-s'hi personat tercers interessats, insten a continuar-lo en el termini de deu dies des que els van notificar el desistiment o la renúncia.»  
D'acord amb tot el que s'ha indicat, aquest Servei Territorial d'Indústria, Energia i Mines, en l'àmbit de les competències que té atribuïdes, resol  
  
Primer  
Deixar sense efecte per renúncia la Resolució del Servei Territorial d'Indústria i Energia d'Alacant, per la qual s'atorga autorització administrativa prèvia per a la transmissió de titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel, situades en el terme municipal de Biar, província d'Alacant, actualment titularitat de Repsol Butano, SA. Expedient número CBREDE/2016/4/03.  
  
Segon  
Ordenar:  
- La publicació d'aquesta Resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació d'aquesta Resolució a Nedgia Cegas, SA, a Repsol Butano, SA, i a totes les administracions o organismes públics i empreses de serveis públics o serveis d'interés general que han intervingut o que hagen pogut intervindre en el procediment d'autorització.  
  
- Comunicar-la a la Comissió Nacional dels Mercats i la Competència.  
Contra aquesta Resolució, que no posa fi a la via administrativa, podrà interposar-se recurs d'alçada davant la Direcció General d'Indústria, Energia i Mines de la Conselleria d'Economia Sostenible, Sectors Productius, Comerç i Treball en el termini d'un mes, comptat des de l'endemà de la seua notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 9 de maig de 2023.-La cap del Servei Territorial d'Indústria, Energia i Mines d'Alacant: Rosa María Aragonés Pomares.